सामान्य पाठक और एक विवेकशील आम नागरिक होने के नाते मैं इस लेख पर यह कहना चाहूँगा कि शालिनी माथुर ने समाज के जिन प्रसंगो, लेखकीय दृष्टान्तो के खिलाफ लिखा उन्ही से मेरी सहानुभूति है. संक्रमण काल में मूल्यों की तलाश कदाचित धरती पर चाँद देखने जैसा ही है. अंत में तमसो मा ज्योति पर लाकर छोड़ देना यही दिखाता है कि धार्मिक संस्कार ही उनका प्रमुख चश्मा है जिसमे उनका प्रथम दुश्मन प्रगतिशील ताकते है न कि कार्पोरेट पूंजी…बेहतर होता कि शोभा दे जैसी अंग्रेजी लेखको और खुशवत सिंहो का हवाला दिया जाता तब भारतीय समाज की एक समग्र छवि सामने आती. पुरातन मूल्यों की छिटकन-दरकन से भला कौन परेशान हो सकता है ? मुझे खुशी है उन विषयों पर अब लिखा जा रहा है जो वर्जित थे ..बूढ़े लोगो के जिस चाल चलन पर शालिनी माथुर को दिक्कत है उन्हें पश्चिम में औरतो की हैसियत अगर वैसी ही दिखे मिले तब कौन से राजेंद्र यादव और नामवर सिंह को दोष देंगी? स्त्री मुक्ति मानव मुक्ति के संघर्ष से अलग नहीं है, बूर्जूआ चिंतन में स्त्री मुक्ति उसकी उद्दण्ड स्वछंदता को बाजार में परोस देती है ठीक उसी रूप में जिस तरह पितृ सत्ता के तहत उत्पन्न हुए धर्मो ने औरत को मर्द का गुलाम बनाने का दर्स दिया.